Lav et referat af nedenstående tekst:

Tekst:
35 millioner kommunale kroner havde Hjørring Kommune planlagt at skyde efter et nyt storstilet stadionprojekt til gavn for både 1. divisionsklubben FC Hjørring og de mangedobbelte danmarksmestre i damefodbold Fortuna Hjørring. Men planerne, der skulle sikre en topmoderne arena som erstatning for det nuværende fra anden verdenskrig, droppes nu. - Økonomiudvalget har besluttet at indstille til byrådsmødet på næste onsdag, at man dropper planerne om et nyt stadion i byen. Den kommunale udligningsreform koster kommunen dyrt, og derfor kan vi ikke se os selv i øjenene og bruge penge på et fodboldstadion, siger Arne Boelt til TV2/Nord. Både FC Hjørring og Fortuna Hjørring har længe krævet et nyt stadion til byen, men indtil videre må de altså fortsætte med at spille på det gamle stadion i byen.

Referat:
Økonomiudvalget har onsdag besluttet at indstille til byrådet at planerne om et nyt stadion i byen sparkes til hjørne.